Charlotte Amalia Dahlberg

Charlotte Amalia Dahlberg (født Haase 20. januar 1791 i Eckernförde, død 18. desember 1861 i Bergen) var en dansk-norsk skuespillerinne.

Familie 
Charlotte Amalia Dahlberg var datter av feltskjær Siegfried Christoph Andreas Haase og Charlotte Amalia Brummerstädt. Hun ble første gang gift med skreddermester Joachim Frederik Schultz (død 1823). Ekteskapet ble oppløst i 1820. Hun ble 4. august 1825 gift på Frederiksberg med skuespiller Carl Frederik Dahlberg (1797-1850). Også dette ekteskapet ble oppløst.

Liv og virke 
Charlotte Amalia Dahlberg var i 1827-1828 skuespiller hos Peder Lauritzen Bigum i Kristiansand, før hun opptrådte med Julius Olsens selskap i Bergen fra 1828 til ca. 1831.

Charlotte Amalia Dahlberg etablerte seg dessuten som motehandlerinne i Bergen. En annonse fra 1831 forteller om hennes virksomhet: «Elastiske Haarkjæder, Hals- og Armbaand, Lorgnetsnore, Ørebandelokker, Fingerringe i forskjellige Mønstre forfærdiges; Krøller opsættes og Haar kjøbes af Madame C. A. Dahlberg.» Hun drev dessuten utleie av «Nye og moderne Christentøier.»

Kilder

Referanser 

Norske skuespillere
Personer fra Eckernförde
Nordmenn på 1800-tallet